روسییانین قاراباغ پروبلمینین گلجیی ایله باغلی حاضر حل واریانتلاری وار.
بو سؤزلری آخار. آذ-ا آچیقلاماسیندا پولیتولوق توفیق عباسوو دئییب. پولیتولوقون سؤزلرینه گؤره، روسییا قاراباغلا باغلی احتیاط پلانینی چوخ دا اوزاق اولمایان بیر زاماندا ایشه سالاجاق:
«روسییا موناقیشه بؤلگهسی ایله بیلاواسیطه همسرحددیر و هر ایکی دؤولتله - آذربایجان و ارمنیستانلا چوخ گنیش فورماتلی موناسیبتلره مالیکدیر. خاریجی قوهلر ایسه دورمادان روسییانین سرحدلری بویونجا گرگینلیک نقطهلرینی آرتیرماغا و کؤهنه موناقیشهلی وضعیتلری جوشدورماغا چالیشیرلار. نظره آلساق کی، روسییانین هم ارمنیستاندا، هم ده جنوبی قافقازدا بؤیوک ماراقلاری وار، او زامان کرملین قاراباغ پروبلمینین گلجیی ایله باغلی حاضر حل واریانتلارینین اولدوغونو سؤیلهیه بیلریک. روسییا عمومی دونیا سیاستینده خصوصی یئری اولان بیر مملکتدیر. بیر حالدا کی، روسییانین قونشولوغوندا دوندورولموش پروبلم وار، موسکوانین دا بونونلا باغلی یاناشماسینین اولماسی طبیعیدیر».
پولیتولوق اونو دا بیلدیریب کی، پاشینیانین حاکمیته گلمهسی روسییا الیتاسی قارشیسیندا بیر نئچه مسئله قالدیریب:
«بیرینجیسی، پاشینیان بعضی شعارلاری ایله اؤزونو فاکتیکی اولاراق یئنی دیلمالار قارشیسیندا قویوب. سیاستچینین سؤزوندن چوخ عملی واجیبدیر. اگر پاشینیان هله میدانلاردا اولارکن سسلندیردیی شعارلاری داوام ائتدیرسه، روسییانین ماراقلارینا ضربه ائندیرمیش اولاجاق. چونکی اونون طلبلری داها چوخ آنتیروسییا کاراکترلی ایدی. آنجاق حاکمیته گلدیکدن سونرا پاشینیانین بعضی تلاشلاری اؤز تونونو دییشیب. روسییا بوندان سونرا داها چوخ پاشینیانین حرکتلرینه فیکیر وئرهجک. اگر پاشینیان غربی سئچمهسه، اوندا روسییا ارمنیستانی کؤهنه، یعنی پرو-روسییا مجراسینا گتیرمهیه چالیشاجاق. یوخ، اگر پاشینیان غرب پرست سیاسی کورس یئریدرسه، روسییا ارمنیستانین الدهن چیخماماسی اوچون کوررکتهلر ائتمهیه چالیشاجاق. بورادا صحبت تکجه گومرو بازاسیندان گئتمیر. روسییا ایستهنیلن واخت اورایا داها گئنیش حربی قوه یئریده بیلر. چونکی ارمنیستان ایران و روسییا سرحدینده روسییا حربیچیلری وار. روسییا ایکی عصردن آرتیقدیر کی، ارمنیستانا یاتیریملار ائدیر و بو معنادا بؤلگهده ارمنیستانلا باغلی سؤز حاقی وار. بو پروسئسلرین نه درجهده اینتنسیو اولاجاغینی و هانسی فورمادا حلینی تاپاجاغینی یاخین گلهجک گؤسترهجک. ایستهنیلن حالدا روسییا اؤز تأثیرینی ارمنیستاندا ساخلاماقدا ایسرارلی اولاجاق».
azb_Arab azb_Arab azb_Arab azb_Arab azb_Arab